Lewies stap met beswaarde tred die gang af. Hy het ‘n spesmaas, en sy spesmase is gewoonlik in die kol.
By die huis aangekom roep Vroukie Lewies vir tee. Hy dink vlugtig daaraan dat ‘n bier baie beter sou afgaan maar besef dat tien uur in die oggend dalk nie ‘n betaamlike tyd is om hom aan die drank oor te gee nie. Toe hy die beker tee by Vroukie vat, bemerk hy iets vreemds aan haar gesig. Dit lyk asof sy oornag ‘n snor gekweek het. Hoe meer hy daarna kyk, hoe onverklaarbaarder word die verskynsel. So oor die beker tee sê sy: “Ek het begin om die dreskas te verf. Ek sit eers ‘n donker onderlaag op, dan ‘n ligter laag. Dan gaan ek dit skuur om die kas ‘n distressed look te gee.” Nou word alles vir Lewies duidelik. Die snor is nie ‘n snor nie, maar ‘n verfstreep onder haar neus. “Vroukie, daar is ‘n verfstreep onder jou neus, laat ek dit gou afvee voor die verf droog word” Lewies vryf met sy voorvinger oor die verfstreep. Die verf is natter as wat hy vermoed het en die smeersel kring uit. Hy lek aan sy vinger en probeer weer, maar nou is Vroukie besmeer tot onder haar oë. Sy lyk soos Die Grensvegter. Lewies besef die ys is dun en hy sluk sy lag, maar Vroukie vermoed onraad.
Die verwery verloop verbasend genoeg sonder verdere insidente, en nadat hy die koerante opgetel het en vloer skoongemaak het, staan Lewies terug en betrag sy handewerk met trots. Hy gaan sit die leer op sy plek. Hy maak die verfblik stewig toe en bêre dit. Hy was die roller en die pan en sit dit ook weg. Hy sien met genoegdoening dat dit twaalf uur, in enige kultuur ‘n betaamlike tyd om ‘n koue bier te skink.
Nadat ons so ‘n ruk hier in die nuwe huis is en die uitpakkery vorder, raak dit tyd om die skilderye op te hang.
Die nuwe boorpunt woerts blitsig in die muur in . Lewies kan dit nie weerstaan nie, hy boor die gat totdat dit nie kan dieper nie. Hy vryf sy hande tevrede saam. Hond se kierie! So moet ‘n boor boor! Hy sit die groen plastiese muurproppie in die gat en voel effe onrustig dat die proppie so los in die gat pas, maar dink dat dit sal uitsit en vasskop as hy ‘n skroef indraai. Lewies tik die proppie met die hamer, net om die sien hoe dit in die gat in die muur in verdwyn. Maar die gat is diep, en sal seker ‘n tweede, en dikker, proppie kan akkommodeer. In al die blikkies en botteltjies en boksies in die garage is daar egter nie ‘n dikker proppie nie. Gelukkig is Hermanus Hardware net om die draai en daar vind Lewies die regte grootte proppie. Hy koop sommer twee pakkies, net vir die wis en die onwis. Die nuwe proppie pas lekker styf in die gat en verdra ‘n stewige tik met hamer om diep genoeg ingedryf te word.
Lewies vat die leer terug garage toe. Hy pak die boor weg en sit die nuwe boorpunt waar hy dit weer behoort te kry as die nodigheid daar is. Hy pak die elektriese koord weg, die skroewe en muurproppies, die hamer, die skroewedraaier, die stofsuier, hamer,tang, Stanley mes, staalliniaal, waterpas, masking tape,leer, stofsuier.